Terese Pedersen

Terese Hosking, tidligere Terese Pedersen, (født 27. april 1980 i Sandefjord) er en norsk tidligere håndballkeeper.«Jeg har lagt opp. Jeg er bare vikar, jeg». bt.no (7. september 2013) Hun har spilt 82 kamper på det norske landslaget. 

 Karriere 
Pedersen har spilt for klubbene Tertnes, Larvik HK, Runar, Sandar og Byåsen Håndball Elite i Norge, Randers HK i Danmark og Hypo Niederösterreich i Østerrike. Fra sesongen 2011/12 spilte hun på en toårskontrakt med Byåsen.

Hun debuterte på landslaget 3. august 2004 mot Sverige. Pedersen har vært med i tre EM og tre VM siden debuten på landslaget, dog ofte med lite spilletid. Til OL i Beijing i 2008, ble hun vraket til fordel for Kari Aalvik Grimsbø, men ble med til Kina som første reserve. I EM i Makedonia i desember samme år, var hun tilbake, og spilte da så godt i sine innhopp at hun ble foretrukket foran Grimsbø i stor grad. Katrine Lunde Haraldsen var fortsatt ansett som den beste målvakten og fikk mest spilletid, men Pedersen viste seg som en meget god keeper.

 Meritter med landslaget 
 EM 2004 – gull
 VM 2005 – 9.-plass
 EM 2006 – gull
 VM 2007 – sølv
 EM 2008 – gull
 VM 2009 – Bronse

 Referanser 

 Eksterne lenker 

 Terese Pedersen - Landslagsprofiler hos Norges Håndballforbund

Kategori:Fødsler i 1980
Kategori:Personer fra Sandefjord kommune
Kategori:Norske håndballspillere
Kategori:Håndballmålvakter
Kategori:Europamestere i håndball
Kategori:Håndballspillere for Byåsen IL
Kategori:Håndballspillere for Tertnes IL
Kategori:Håndballspillere for Larvik HK
Kategori:Håndballspillere for Randers HK
Kategori:Spillere i Håndball-EM 2004 for kvinner
Kategori:Spillere i Håndball-VM 2005 for kvinner
Kategori:Spillere i Håndball-EM 2006 for kvinner
Kategori:Spillere i Håndball-VM 2007 for kvinner
Kategori:Spillere i Håndball-EM 2008 for kvinner
Kategori:Spillere i Håndball-VM 2009 for kvinner